Daily View 15.12.2021
15 ธันวาคม 2564

ปัจจัยต่างประเทศ: รายงานตัวเลขเศรษฐกิจสหรัฐเผยดัชนีเงินเฟ้อผู้ผลิต (PPI) พุ่งเป็นประวัติการณ์ 9.6% ในเดือนพ.ย. สูงกว่าที่ตลาดคาดที่ 9.2% ถึงแม้ว่าตัวเลขดังกล่าวจะไม่ได้เป็น indicator เงินเฟ้อหลักที่ Fed ใช้พิจารณาดำเนินนโยบายการเงิน อย่างไรก็ตามรายงานดังกล่าวก็ส่งผลกดดัน sentiment การลงทุน จากความกังวลว่าหากเงินเฟ้อผู้ผลิตที่เพิ่มสูงขึ้นหากสามารถส่งผ่านไปให้ผู้บริโภคได้ก็อาจจะส่งผลต่อตัวเลขเงินเฟ้อผู้บริโภคปรับตัวสูงขึ้นเช่นกัน นักลงทุนจับตาการประชุม FOMC ที่เริ่มขึ้นแล้วและจะมีรายงานผลประชุมรวมถึง dot plot ใหม่ในวันพรุ่งนี้
การสำรวจของ CNN Fed survey ซึ่งไปสำรวจนักเศรษฐศาสตร์, นักกลยุทธ์และผู้บริหารการลงทุนจำนวน 31 ท่านพบว่าส่วนใหญ่มอง Fed อาจมีการปรับลดวงเงิน QE สูงขึ้นจาก 1.5 หมื่นล้านเหรียญเป็น 3 หมื่นล้านเหรียญต่อเดือน ขณะที่คาดว่าอาจมีการขึ้นดอกเบี้ย 3 ครั้งในปี 2022-23 โดยคาดจะเริ่มเดือนมิถุนายนปีหน้า ซึ่งหากผลการประชุมดังกล่าวออกมา Hawkish ตามผลสำรวจ มีโอกาสที่จะทำให้ตลาดผันผวนสูงระยะสั้น โดยเฉพาะหุ้นขนาดกลางขนาดเล็กที่ยังไม่มีกำไร มีความเสี่ยงถูกเทขายต่อเนื่องได้ในระยะสั้น
ปัจจัยภายในประเทศ: มุมมองการลงทุนหุ้นกลุ่ม Utilities จากแผนพัฒนากำลังการผลิตไฟฟ้าฉบับใหม่ของไทยคาดว่าจะแล้วเสร็จภายในกลางปี 2565 และคาดว่าจะมีการจัดสรรพลังงานหมุนเวียนในสัดส่วนที่สูงขึ้น การใช้พลังงานอย่างมีประสิทธิภาพที่สูงขึ้นได้รับการบรรจุในแผนพัฒนากำลังการผลิตไฟฟ้าฉบับใหม่ โดยจะมีการพัฒนาให้เป็นระบบโครงข่ายไฟฟ้าอัจฉริยะ ซึ่งจะสร้างโอกาสให้กับผู้ประกอบการ EPC และธุรกิจซื้อขายพลังงาน ทั้งนี้เรายังคงมุมมองเป็นกลางต่อทั้งกลุ่ม โดย BGRIM เป็นหุ้นเด่นของเรา
มุมมองตลาดหุ้น คาด SET 1630 หุ้นแนะนำ KCE
Top pick: KCE (ราคาพื้นฐาน 108.00  บาท). คาดว่ากำไรจะดีต่อเนื่องใน 4Q21 จากเครื่องจักรใหม่ที่เข้ามาในเดือน พ.ย. และ GPM ที่คาดว่าจะสูงขึ้นจากการกลับมาดำเนินงานตามปกติ ขณะที่แนวโน้มค่าเงินบาทอ่อนค่าจะช่วยหนุน sentiment บวกต่อราคาหุ้น
รายงานตัวเลขเศรษฐกิจ
วันพุธ ติดตาม ตัวเลข Industrial production ของจีนเดือน พ.ย. คาด +3.8% YoY ตัวเลข Retail sales ของจีนเดือน พ.ย. คาด +4.9% YoY ตัวเลข Fixed asset investment ของจีน YTD ถึงเดือน พ.ย. คาด +5.3% YoY ตัวเลขดัชนี CPI และ Core CPI ของอังกฤษเดือน พ.ย. คาด +4.7% YoY และ +3.8% YoY ตามลำดับ ตัวเลข Retail sales ของสหรัฐฯ เดือน พ.ย. คาด +1% MoM และ +15.9% YoY ตัวเลข Business inventories ของสหรัฐฯ เดือน ต.ค. คาด +0.9% MoM ปริมาณสต๊อกน้ำมันดิบสหรัฐฯ รายสัปดาห์ และการประชุม FOMC ของสหรัฐฯ คาดเฟดจะมีการปรับแผน QE tapering และ Dot plot
วันพฤหัสฯ ติดตาม ตัวเลขส่งออกของญี่ปุ่นเดือน พ.ย. คาด +21.2% YoY ดัชนี Markit Manufacturing PMI Flash ของเยอรมัน เดือน ธ.ค. คาด 57 จุด (ทรงตัว MoM) ดัชนี Markit Manufacturing PMI Flash ของยูโรโซน เดือน ธ.ค. คาด 57.7 จุด (-1.2% MoM) การประชุม BOE คาดคงดอกเบี้ยนโยบายที่ 0.1% การประชุม ECB คาดคงดอกเบี้ยนโยบาย Deposit Facility rate ที่ -0.5% ตัวเลข Housing starts ของสหรัฐฯ เดือน พ.ย. คาด +2.6% MoM เป็น 1.56 ล้านยูนิต ตัวเลข Industrial production ของสหรัฐฯ เดือน พ.ย. คาด +5% YoY ตัวเลขการขอรับสวัสดิการว่างงานของสหรัฐฯรายสัปดาห์คาด +2.15 แสนคน และดัชนี Markit Manufacturing PMI Flash ของสหรัฐฯ เดือน ธ.ค. คาด 58.5 จุด และดัชนี Markit Service PMI Flash ของสหรัฐฯ เดือน ธ.ค. คาด 58.2 จุด
วันศุกร์ ติดตาม การประชุม BOJ คาดคงดอกเบี้ยนโยบายที่ -0.1% ตัวเลข Retail sales ของอังกฤษเดือน พ.ย. คาด +1.5% MoM ดัชนี Info business climate ของเยอรมันเดือน ธ.ค. คาด 95.4 จุด (-1.1% MoM) ตัวเลขดัชนี CPI ของยูโรโซน เดือน พ.ย. คาด +0.5% MoM และ +4.9% YoY